  Anexa nr. 1  la HCL          /2025
STUDIU DE OPORTUNITATE

Privind aprobarea studiului de oportunitate în vederea vânzării prin licitatie publică a imobilulului  teren, situat  in Baia Mare, Bd. Republicii, nr. 28, în suprafată de 13 mp, identificat prin C.F. nr. 133643 Baia Mare , nr. cadastral 133643.
Urmare a solicitării domnului Demian Ioan privind cumpărarea terenului situat în Baia Mare, Bd. Republicii, nr. 28, motivat de faptul că acesta este ocupat de balcon și acces din exterior la apartament.

A fost emis Certificatul de Urbanism nr. 1202/13.08.2025 care poate fi utilizat în scopul declarat pentru operațiuni notariale privind circulația imobiliară: vânzare cumpărare teren de sub construcție (extindere).

Referitor la procedura aleasă, vânzare prin licitație publică, aceasta se va desfășura conform art. 363 din Codul Administrativ, deoarece nu a fost respectat proiectul tehnic care a stat la baza emiterii autorizației de construire nr. 181/10347/26.03.1998, proprietarii nefiind considerați constructori de bună credință. 

 CAP. I. OBIECTUL VÂNZĂRII 

Imobilul  care face obiectul vânzării, este terenul în suprafată de 13 mp,  situat în Baia Mare, Bd. Republicii, nr. 28, ocupat de balcon și acces din exterior la apartament, fiind închiriat în baza Contractului de închiriere nr. 926/23.09.2024. Obiectul contractului este închirierea terenului situat în Baia Mare, Bd. Republicii, nr. 28, ap. 30, în suprafață de 20 mp, identificat prin nr. cadastral 113279, cuprins în C.F. nr. 113279 Baia Mare, aferent acces din exterior și construire balcon, fiind încheiat pe o perioadă de 5 ani, cu posibilitatea prelungirii prin acordul părților.

Prin Hotărârea Consiliului Local nr. 121/2025 a fost aprobată dezmembrarea  în două loturi a terenului în suprafaţă totală de 20 mp, identificat prin nr. cadastral 113279, cuprins în C.F. nr. 113279 Baia Mare, în vederea încheierii unui contract de concesiune pe suprafața aferentă construcției și a unui contract de închiriere pe suprafața aferentă aleii de acces. Loturile rezultate în urma dezmembrării sunt identificate astfel: 

                    - LOT 1, teren în suprafață de 7 mp, identificat prin nr. cadastral 133642 în C.F. nr. 133642 Baia Mare

                    - LOT 2, teren în suprafață de 13 mp, identificat prin nr. cadastral 133643  în C.F. nr. 133643 Baia Mare

În cazul în care se aprobă vânzarea prin licitație publică a terenului în suprafață de 13 mp, la data încheierii contractului de vânzare cumpărare, în formă autentică, Contractul de închiriere nr. 926/23.09.2024, se va modifica, prin act adițional, obiectul acestuia fiind doar suprafața de 7 mp, înscrisă în C.F. nr. 133642 Baia Mare, nr. cadastral 133642, aferentă aleii de acces.

Cap. II. MOTIVAȚIA VÂNZĂRII
Motivele de ordin estetic, legislativ, economic, financiar şi social care impun vânzarea unor bunuri - terenuri și construcții, sunt următoarele:
- valorificarea unor terenuri care nu sunt utilizate pentru activitati ale autorității locale, fiind practic ocupat de extindere la apartament  

- Art. 108 si art. 363 alin.(1) din OUG nr. 57/2019 privind Codul Administrativ

-  administrarea eficientă a domeniului privat al Municipiului Baia Mare pentru atragerea de venituri suplimentare la bugetul local prin vânzarea unor imobile 
- asigurarea și îmbunătățirea confortului unor locuințe construite anterior anului 1990

Cap. III. ELEMENTE DE PREȚ
3.1. Preţul de vânzare al terenului, stabilit prin Hotărârea Consiliului Local nr. 371/2007, respectiv 120 EURO/mp plus TVA, echivalentul în lei la data plăţii, preț pe care îl considerăm ca echivalent pentru această estimare, se stabileste legal de către Consiliul Local în baza unui  Raport de Evaluare întocmit de către un evaluator autorizat ANEVAR, care va fi întocmit în anul în care se aprobă vânzarea efectivă.

3.2. Conform Grilei Notarilor Publici, terenul este situat în Zona 1 Centrală - Semicentrală, având valoarea de 500 lei/mp, iar valoarea acestuia este de 6.500 lei aproximativ 1.280,23 EURO (la cursul BNR din data de 25.07.2025 de 5,0708 lei/EURO).
3.3. Conform contractului de închiriere, până la data de 22.09.2029, când acesta se încheie, s-ar încasa o chirie totală de 11.637,40 lei, aproximativ 2.292,09 EURO (la cursul BNR din data de 04.09.2025 de 5,0772 lei/EURO), dar prețul se va stabili pe baza unui raport de evaluare și poate fi mai mare sau mai mic.

3.4. Conform fișei mijlocului fix, terenul situat pe Bd. Republicii, nr. 28, identificat prin C.F. nr. 133643 Baia Mare, nr. cadastral 133643, în suprafată de 13 mp, figurează în evidențele noastre fiscale cu valoarea de inventar de 7.020 lei.
3.5. Contravaloarea raportului de evaluare  pentru terenul care face obiectul vânzării, va fi achitată  din bugetul local și va fi recuperată de la câștigătorul licitației.

3.6. Taxele notariale pentru încheierea în formă autentică a contractului de vânzare cumpărare vor fi achitate de cumpărător.
Cap. IV. MODALITATEA DE VÂNZARE
Procedura de vânzare propusă este vânzarea prin licitație publică conform art. 363 din Codul Administrativ.
Cap. V. CONCLUZII

Având în vedere prevederile legale mai sus menționate, considerăm că nu există impedimente legale pentru vânzarea prin licitație publică a acestui teren și construcție edificată pe acesta.
Dacă se aprobă vânzarea, termenele estimate pentru realizarea și finalizarea operațiunilor ar fi :

·  30.09.2025 - aprobarea studiului de oportunitate

·  31.10.2025 - aprobarea prețului de pornire, a documentației de licitație și a procedurii

·  28.11.2025  - organizarea licitației
·  31.12.2025 – încheiere contract de vânzare cumpărare
Încheierea contractului autentic de vânzare cumpărare se va face după parcurgerea procedurii administrative de stabilire a câștigătorului .

